32006D0803
L 329/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 ноември 2006 година
за изменение на Решение 2005/381/ЕО за установяване на въпросник за отчитане прилагането на Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета
(нотифицирано под номер С(2006) 5546)
(текст от значение за ЕИП)
(2006/803/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2003/87/ЕО на Европейския парламент и на Съвета от 13 октомври 2003 г. за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (1), и по-специално член 21, параграф 1 от нея,
като има предвид, че:
(1)
Въпросникът, даден в приложението към Решение 2005/381/ЕО на Комисията (2), трябва да бъде коригиран в светлината на опита, получен от държавите-членки и Комисията при използването на въпросника и при оценяването на отговорите от въпросника за изготвянето на годишните доклади, които трябваше да бъдат представени до 30 юни 2005 г.
(2)
Отговорите на държавите-членки установиха области, важни за доклада на Комисията по изпълнението на Директива 2003/87/ЕО, които все още не са включени във въпросника от приложението към Решение 2005/381/ЕО.
(3)
Оценката на отговорите от страна на държавите-членки показа, че на някои въпроси не е отговорено логично и е необходимо по-нататъшно изясняване.
(4)
Опитът, получен по време на първия пълен цикъл на мониторинг, докладване и проверка на емисиите на въглероден диоксид от инсталации, включени в схемата за търговия на емисии налага преглед на определени раздели от въпросника.
(5)
Поради това приложението към Решение 2005/381/ЕО трябва да бъде съответно изменено и с цел по-голяма яснота, да бъде заменено.
(6)
Мерките, предвидени в настоящото решение, са в съответствие с становището на Комитета, създаден в съответствие с член 6 от Директива 91/692/ЕИО на Съвета от 23 декември 1991 г. относно стандартизиране и рационализиране на докладите за прилагане на някои директиви, свързани с околната среда (3),
ПРИЕ НАСТОЯЩОТО РЕШЕНИЕ:
Член 1
Приложението към Решение 2005/381/ЕО се заменя от текста, даден в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 23 ноември 2006 година.